cyanic-selkie/wikianc huggingface dataset:
Արամ Սաթունց
Կենսագրություն
Մասնակցել է Երկրորդ համաշխարհային պատերազմին։ Եղել է Հայկական 89-րդ հրաձգային դիվիզիայի զինվոր-երաժիշտների էստրադային նորաստեղծ նվագախմբի ղեկավարը։ Պատերազմի թեժ օրերին է ծնվել Սաթունցի Աշոտ Գրաշու խոսքերով գրված «Փառք սովետական բանակին» երգը, որը տպագրվել է Անդրկովկասյան զինվորական օկրուգի օրգան «Լենինյան դրոշ» թերթում։ 1945 թվականից աշխատել է «Հայֆիլմ» կինոստուդիայում, որպես երաժշտական բաժնի վարիչ, 1949-1974 թ.՝ Հայաստանի ռադիոյի և հեռուստատեսության պետական կոմիտեում (երաժշտական խմբագրության գլխավոր խմբագիր, ապա երաժշտական ձևավորումների խմբագրության պատասխանատու խմբագիր)։ 1950 թվականից մինչև 1955 թվականը եղել է Թամանյան դիվիզիայի երգի և պարի ինքնագործ անսամբլի գեղարվեստական ղեկավարը, Անդրկովկասյան զինվորական օկրուգի օլիմպիադայում շահել 2-րդ մրցանակը ։
Գրել է «Ատամնաբույժն արևելյան» երաժշտական կատակերգությունը (ըստ Հակոբ Պարոնյանի, 1938 թ.), «Զանգեզուր» սիմֆոնիկ պոեմը (1947 թ.), «Վերածնված նաիրյան երկրի երգերը» վոկալ-սիմֆոնիկ շարքը (1979 թ.), «ժողովրդի սխրանքն անմահ է» կանտատը (1980 թ.), «Տոնական պարային սյուիտ» փողային նվագախմբի համար (1967 թ., «Փառք Սովետական բանակին»,  Ալեքսանդրովի անվան մեդալ, 1974 թ.), «Հայկական ֆանտազիա» (1960 թ.) և «Օլիմպիական սպորտային պարային սյուիտ» (1980 թ.)՝ էստրադային-սիմֆոնիկ նվագախմբի համար, կամերային-գործիքային երկեր (Սոնատ-պոեմ դաշնամուրի համար, 1946 թ. և այլն), բազմաթիվ երգեր, ռոմանսներ, պարեր, քայլերգեր, երաժշտություն կինոնկարների և դրամատիկ ներկայացումների համար։ Հրատարակվել է Սաթունցի երգերի 3 ժողովածու (1969, 1975, 1983 թթ.)։ Կազմել և խմբագրել է մանկական երգերի ժողովածուներ։
Երկեր
Արամ Սաթունց, Քնարական Երգեր և Ռոմանսներ, «Սովետական Գրող» հրատարակչություն, Երևան, 1986 ։
Ծանոթագրություններ
Կատեգորիա:Հայ կոմպոզիտորներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Կոմպոզիտորներ այբբենական կարգով
ՀՀ ԶՈՒ կապիտան
ՀՀ ԶՈՒ կապիտան, զինվորական կոչում, որը կրում են Հայաստանի զինված ուժերի և վերջինիս ենթակայության տակ գտնվող Արցախի Հանրապետության պաշտպանության բանակի այն զինծառայողները, ովքեր վերադաս հրամանատարության կողմից ստացել են այն։ ՀՀ ԶՈՒ կապիտան զինվորական կոչումը ներկայացնող ուսադիրը բաղկացած է չորս փոքր աստղից, որոնք տեղաբաշխված են դեպի ներքև ուղղված հավասարակողմ եռանկյան տեսքով, որի ներքև ուղղված գագաթին տեղադրված է չորրորդ աստղը։ Կապիտան կոչում ստացած զինծառայողները դասվում են կրտսեր սպայական կազմի շարքում ։
Ծանոթագրություններ
Կատեգորիա:ՀՀ ԶՈՒ կոչումներ Կատեգորիա:ՊԲ զինվորական կոչումներ
Acanthocinus reticulatus
Acanthocinus reticulatus, երկարաբեղիների ընտանիքի բզեզ, լամինների ենթաընտանիքից։
Նկարագիր
Մարմնի երկարությունը 10-15 մմ։
Կլաուս Ֆուքս
Էմիլ Ջուլիոս Կլաուս Ֆուքս (Emil Julius Klaus Fuchs,, ԳԴՀ), ավելի հայտնի է որպես Կլաուս Ֆուքս (Klaus Fuchs), գերմանացի ֆիզիկոս-տեսաբան։
Acanthocinus reticulatus
Տարածում
Տարածված է է Եվրոպայում՝ Իսպանիայից և Ֆրանսիայից մինչև Բելառուս և Ուկրաինա (բացի հյուսիսից և Ռուսաստանից)։
Կլաուս Ֆուքս
Կենսագրություն
Ծնվել է 1911 թվականի դեկտեմբերի 29-ին, Գերմանիայի, Հեսսեն նահանգի Ռյուսենսհայմի քաղաքում, գերմանական թեոլոգ-քվակեր Էմիլ Ֆուքսի, և Էլզա Ֆուքսի (օրիորդական ազգանունը Վագներ) ընտանիքում։ Ընտանիքում չորս երեխաներից երրորդն է եղել։ Ֆուքսը բոլորին հայտնի է եղել Կլաուս անունով։ Նա ուներ ավագ եղբայր` Գերհարդը, ավագ քույր Էլիզաբեթը և կրտսեր քույրը` Կրիստել։ Ընտանիքը տեղափոխվել է Այզենախ, որտեղ Ֆուքս (գերմաներեն` աղվես) հաճախել է գիմնազիա։ Ֆուքսին և նրա եղբայրներին դպրոցում ծաղրում էին նրանց հոր քաղաքական հայացքների համար, որոնք կիսում էին նաև երեխաները։ Նրանց կոչում էին «Կարմիր աղվեսներ» ("red foxes") ։
Acanthocinus reticulatus
Էկոլոգիա և բնական պայմաններ
Կյանքի տևողությունը 1-2 տարի։ Տարվա մեջ բզեզի թռչելու ժամանակը հունիսից սեպտեմբերին է։ Հանդիպում են եղևնիների և այլ փշատերև բույսերի վրա։
Արտաքին հղումներ
Կատեգորիա:Միջատներ
Կլաուս Ֆուքս
Կրթություն
1930-1931 թվականներին սովորել է Լայպցիգի համալսարանում Նրա հայրը համալսարանում աշխատում էր որպես աստվածաբանության պրոֆեսոր։ Նա համալսարանում սկսել է մասնակցել ուսանողական քաղաքական շարժմանը։ Հորը միանալով ընդունվել է Գերմանիայի սոցիալ-դեմոկրատական կուսակցություն ։ Ֆուքսի հայրը պրոֆեսորի նոր պաշտոն ստացավ Կիլի մանկավարժական համալսարանում։ 1931 թվականին նրա մայրն ինքնասպանություն է գործել` խմելով աղաթթու։ Հետագայում պարզվեց, որ նրա մայրական տատը նույնպես ինքնասպան էր եղել ։
1932 թվականին ընդունվել է Գերմանիայի առաջին կոմունիստական կուսակցություն։ 1933 թվականին փախել է Ֆրանսիա և ապա Մեծ Բրիտանիա։ 1937 թվականին Բրիստոլի համալսարանում ստացել է փիլիսոփայության դոկտորի կոչում ֆիզիկայի գծով (գիտական ղեկավար Նևիլ Մոտտ)։
1932 թվականին Գերմանական նախագահական ընտրությունների (SPD) Պաուլ ֆոն Հինդենբուրգը իր դիրքեը զիջեց Ադոլֆ Հիտլերին` նախագահական դեկրետով վերջինիս հանձնարարելով կառավարություն ձևավորել։ Սակայն կոմունիստական կուսակցությունը, երբ իր թեկնածուն առաջարկեց` Էռնստ Թելմանին։ Ֆուքսը և նրա եղբայրները բացահայտորեն պաշտպանում էին նրա թեկնածությունը։ Հավաքույթներից մեկի ժամանակ Ֆուքսը և նրա եղբայրները ծեծվեցին և նետվեցին գետը ։
Գործունեություն
Մեծ Բրիտանիայի և Գերմանիայի միջև պատերազմը սկսվելուց հետո բռնադատվել է որպես թշնամական տերության քաղաքացի և կես տարի Մեն կղզու ճամբարում է անցկացրել, որտեղ, ֆիզիկայի դասախոսություններ է կարդացել մնացած ճամբարականների համար, որից հետո տեղափոխվել է Կանադա։ Այդ ընթացքում նա շարունակում է աշխատել և հրատարակում է ևս չորս հոդված ։
1941 թվականին Բրիտանիա վերադառնալով միացել է Ռուդոլֆ Պայերլսի խմբին, որն այն ժամանակ աշխատում էր Tube Alloys ծրագրի վրա. ուրանի կրիտիկական զանգվածի հստակեցման վրա և իզոտոպների տարանջատման խնդրի վրա։ Նույն տարում, Գերմանիայի ԽՍՀՄ-ի դեմ պատերազմը սկսելուց մի քանի ամիս անց, Ֆուքսը հանդիպել է խորհրդային ռազմական հետախուզության ներկայացուցիչներին և սկսել է միջուկային զենքի բնագավառում բրիտանական մշակումների մասին տեղեկություններ փոխանցել։ 1943 թվականից կապերը շարունակել է ԽՍՀՄ հետախուզության հետ։ 1943 թվականին Պայերլսի առաջարկով նա դարձել է Մանհեթենյան նախագծի անդամ։ 1944 թվականի հունիսին Ֆուքսը իր կապավոր Հարրի Գոլդին տեղեկատվություն է փոխանցել Մանհեթենյան նախագծում իր կատարած հետազոտական աշխատանքների մասին։
Ձերբակալություն
1950 թվականի փետրվարի 4-ին Կլաուս Ֆուքսը բրիտանական հատուկ ծառայությունների կողմից ձերբակալվել է։ Հարցաքննվել է Մեծ Բրիտանիայում ամերիկյան հակահետախույզ Ռոբերտ Լեմֆերի կողմից, որը նրան համոզել էր բացահայտել կապավոր Հարրի Գոլդի ինքնությունը։ Գոլդն էլ, իր հերթին, մատնացույց էր արել Դևիդ Գրինգլասին, վերջինիս միջոցով գտել են Ռոզենբերգներին։
Դատապարտվել է 14 տարվա ազատազրկման (լրտեսության համար տրվող առավելագույն ժամկետը ռազմական գաղտնիքները բարեկամ պետությանը փոխանցելու համար, քանի որ տվյալների փոխանցման ժամանակ ԽՍՀՄ-ը և Մեծ Բրիտանիան դաշնակիցներն էին)։ Կլաուս Ֆուքսին արտաքսելու Միացյալ Նահանգների պահանջներին Մեծ Բրիտանիան պատասխանել է մերժմամբ եւ դրանով նրան փրկել է մահապատժից։ Խորհրդային Միությունը, իր հերթին, հրաժարվել է նրան իր գործակալ ճանաչել։
Հետագա գործունեություն
1959 թվականին Ֆուքսը ժամկետից շուտ ազատ է արձակվել և զրկվել է բրիտանական քաղաքացիությունից։ Վերադարձել է Գերմանիա (ԳԴՀ)։ Ամուսնացել է Գերմանիայի Սոցիալիստական միացյալ կուսակցութան (SED) ԿԿ բարձրաստիճան աշխատակցուհի Մարգարետ Կեյլսոնի (Grete Keilson) հետ, որի հետ ծանոթացել էր դեռևս պատանի տարիքում։ Աշխատել է Միջուկային հետազոտությունների կենտրոնական ինստիտուտում և դասավանդել է Դրեզդենի տեխնիկական համալսարանում։ Մինչև 1974 թվականը կենտրոնի փոխտնօրենն է եղել։ 1967 թվականից Գերմանիայի Կոմունիստակամ միացյալ կուսակցության Կենտկոմի անդամ է եղել, 1972 թվականից ԳԴՀ գիտությունների Ակադեմիայի Նախագահության անդամ։
Մահ
Մահացել է 1988 թվականի հունվարի 28-ին Դրեզդենում։ Կյանքի վերջում, ինչպես նրա կինն է հիշում, նա այլևս ոչ մի սպասելիքներ չուներ խորհրդային իշխանություններից։ Նրա մահից հետո Խորհրդային Միությունում ինչ-որ շարժում նկատվեց։
Արտաքին հղումներ
Виолетта Баша  [https://www.chitalnya.ru/work/8878/ КЛАУС ФУКС. Из истории атомного шпионажа.] chitalnya.ru կայքում
Կատեգորիա:Գերմանացի ֆիզիկոսներ Կատեգորիա:Լրտեսներ ըստ ժամանակաշրջանի Կատեգորիա:20-րդ դարի ֆիզիկոսներ Կատեգորիա:Էդինբուրգի համալսարանի շրջանավարտներ Կատեգորիա:Գերմանացի տեսաբաններ Կատեգորիա:Գերմանիայի քաղաքական գործիչներ Կատեգորիա:Փիլիսոփայական գիտությունների դոկտորներ Կատեգորիա:Գիտությունների դոկտորներ Կատեգորիա:Լայպցիգի համալսարանի շրջանավարտներ Կատեգորիա:Բրիստոլի համալսարանի շրջանավարտներ Կատեգորիա:Խորհրդային հետախույզներ Կատեգորիա:Բրիտանացի ֆիզիկոսներ Կատեգորիա:Սառը պատերազմի լրտեսներ Կատեգորիա:ԳԴՀ ազգային մրցանակի դափնեկիրներ
Վրաստանի ազգային պատկերասրահ
Վրաստանի ազգային պատկերասրահ (ეროვნული გალერეა (თბილისი)), գեղարվեստական ստեղծագործությունների թանգարան Թբիլիսիում՝ Ռուսթավելու պողոտա 11 հասցեում։
Ընդգրկված է Վրաստանի պետական ​​թանգարանների ցանցի կազմում։ Ունի ութ ցուցասրահ, վերականգնողական լաբորատորիա, ժամանակավոր ցուցադրության տարածքներ, դասասենյակ և հուշանվերների խանութ, որոնք ստեղծվել են պորտուգալական «Ainda Arquitectura» ճարտարապետական ​​ընկերության կողմից։
Ցուցադրություն
Թանգարանի հավաքածուում հաշվառված  է շուրջ 30000 ցուցանմուշ։
Պատմություն
Պատկերասրահի շենքը կառուցվել է 1888 թվականին Ռուսաստանի կայսր Ալեքսանդր III-ի ցուցումով, ճարտարապետը եղել է Ալբերտ Զալցմանը։ Այն կառուցվել է Հռոմի ցուցահանդեսային պալատի նմանությամբ (ճարտարապետ՝ Պիո Պյաչենտինի) ։ Սկզբում նախատեսվել է շենքում կազմակերպել ռուսական ռազմա- պատմական թանգարան («Փառքի տաճար»)՝ Կովկասում Ռուսական կայսրության ռազմական հաջողությունների ցուցադրման նպատակով։ 1914 թվականի նոյեմբերի 28-ին թանգարան է այցելել Ռուսաստանի կայսր Նիկոլայ II-ը։ Փառքի տաճարի ցուցանմուշները տարհանվել են Առաջին համաշխարհային պատերազմի ժամանակ, և թանգարանը դադարեցրել է իր գործունեությունը։
Ազգային պատկերասրահի առաջին ցուցահանդեսը կազմակերպվել է 1920 թվականի հոկտեմբերին՝ արդեն Վրաստանի նոր կառավարության օրոք։ Ցուցահանդեսի թեման լայն էր՝ ընդգրկելով բոլոր ժամանակների վրացական և արտասահմանյան ստեղծագործությունները և գեղարվեստական ​​ուղղությունները, ինչը հնարավոր է դարձել Դմիտրի Շևարդնաձեի աշխատանքի շնորհիվ, ով հավաքել է այդ ժամանակ Վրաստանում առկա բազմաթիվ արվեստի ստեղծագործություններ։ Ցուցահանդեսում ընդգրկվել են 18-19-րդ դարերի վրացական դիմանկարներ (այսպես կոչված՝ «Վրացական դպրոցի»), ռուսական, արևմտաեվրոպական, իրանական և ժամանակակից վրացական գեղանկարներ։
Պահպանելով ցուցադրության բազմաթիվ ցուցանմուշներ՝ հնարավոր է դարձել կազմակերպել Ազգային պատկերասրահը որպես կերպարվեստի թանգարան՝ միաժամանակ իրականացնելով ժամանակակից կերպարվեստը խթանելու առաքելությունը։
Կիրսանովկա (այլ կիրառումներ)
Կիրսանովկա, կարող է վերաբերել՝
Վրաստանի ազգային պատկերասրահ
Պատմություն
Շենքը սահմանափակ տարածք ուներ և շատ գործեր հնարավոր չի եղել ցուցադրել, ինչի կապակցությամբ մշակվել է պատկերասրահի վերակազմակերպման պլան։ Պատկերասրահը ղեկավարող Դիմիտրի Շևարդնաձեն առաջարկել է այն տեղափոխել պատմական վայր՝ Մետեխի ժայռի վրա գտնվող ամրոց։
1933 թվականին քաղաքային բանտը Մետեխից տեղափոխվել է Օրթաչալա, իսկ Մետեխիի պատմական շենքերը հատկացվել են Ազգային արվեստի պատկերասրահին։ 1934 թվականին Ազգային պատկերասրահը վերաբացվել է հանրության համար։ Խորհրդային իշխանության օրոք պատկերասրահը դարձել է պետական ​​պատկերասրահ։
1988 թվականի մարտին կազմակերպվել է «Արվեստի ազգային պատկերասրահ» թանգարանային և ցուցահանդեսային միությունը։ Բացվել է նաև ժամանակակից արվեստի թանգարանը։ Պատկերասրահի առաջին հարկում նախկինում եղել է վարչական տարածք և պահեստ, որը վերափոխվել է ցուցահանդեսային պատկերասրահի։
2007 թվականին Ազգային պատկերասրահն ընդգրկվել է Վրաստանի ազգային թանգարանի կազմում։ Պատկերասրահի գլխավոր մասնաշենքը վերանորոգվել է։ 2012 թվականին պատկերասրահը կոչվել է Դմիտրի Շևարդնաձեի անունով։
Պատկերասրահը Ազգային թանգարանի կենտրոնական ցուցադրական տարածքներից է, որտեղ անցկացվում են ժամանակավոր ցուցահանդեսներ, մասնավորապես՝ «20-րդ դարի սկզբի վրացական կերպարվեստի գլուխգործոցներ»։
Արտաքին հղումներ
Կատեգորիա:Թբիլիսիի թանգարաններ Կատեգորիա:Թբիլիսիի շենքեր և կառույցներ
Կորդենոնս
Կորդենոնս (Cordenons), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պորդենոնե գավառում։
Բնակչությունը կազմում է 18 476 մարդ, բնակչության խտություն՝ 330 մարդ/կմ²։ Զբաղեցնում է 56 կմ² մակերես։ Փոստային ինդեքս՝ 33080։ Հեռախոսային կոդ՝ 0427։
Կոմունայում սեպտեմբերի 8-ին հատկապես նշում են Սուրբ Աստվածածնի ծննդյան տոնը։ Կոմունայի հովանավորն է Սուրբ Պետրոս Առաքյալը։ Տոնը նշվում է հունիսի 29-ին։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ջոն Վիլլիս
Ջոն է․ Վիլլիս (John E. Willis, ), ամերիկացի աստղագետ, աշխատել է Միացյալ Նահանգների ռազմածովային հին աստղադիտարանում։
Փոքր մոլորակների կենտրոնի տվյալների համաձայն, 1941 թվականին հայտնաբերել է (1745) Ֆերգյուսոն աստերոիդը ։
Արտաքին հղումներ
Կատեգորիա:Ամերիկացի աստղագետներ Կատեգորիա:Աստերոիդ հայտնաբերողներ
ՀՀ ԶՈՒ մայոր
ՀՀ ԶՈՒ մայոր, զինվորական կոչում, որը կրում են Հայաստանի Հանրապետության զինված ուժերի և վերջինիս ենթակայության տակ գտնվող Արցախի Հանրապետության պաշտպանության բանակի այն զինծառայողները, ովքեր վերադաս հրամանատարության կողմից ստացել են այն։ ՀՀ ԶՈՒ մայոր զինվորական կոչումը ներկայացնող ուսադիրը բաղկացած է մեկ միջին չափի աստղից։ Մայորի կոչում ստացած զինծառայողները դասվում են ավագ սպայական կազմի շարքում ։
Գեղամ Գաբրիելյան
Կենսագրություն
Ավարտել է Կրեմենչուգի (Ուկրաինա) քաղաքացիական ավիացիայի օդաչուական ուսումնարանը (1981), Վանաձորի մանկավարժական ինստիտուտը (1992) և Մոսկվայի ավիացիայի ինստիտուտի առևտրային բարձրագույն դասընթացները (1994)։ 1981-1995 թվականներին աշխատել է «Էրեբունի» օդանավակայանում։ 1981-1988 թվականներին «Հայգազ» արտադրական միավորման կազմում մասնակցել է Բայկալ-Ամուր մայրուղու, Ուրենգոյ-Պամարա-Ուժգորոդ, Ղազախստանի (Շևչենկո) գազամուղների շինարարական աշխատանքներին։
1988 թվականին՝ Սպիտակի երկրաշարժի ժամանակ, մասնակցել է աղետի գոտու փրկարարական աշխատանքներին, 1987-1992 թվականներին Մի-8 ուղղաթիռի անձնակազմում (հրամանատար) մասնակցել է ՀՀ սահմանամերձ շրջանների և Արցախի ինքնապաշտպանությանը։
Ընդհանուր թռիչքաժամը Արցախ (այդ թվում՝ Շահումյան և Գետաշեն) կազմել է 3057 ժամ։ Ռազմական ուղղաթիռներով կատարել է 9 մարտական թռիչք։
Պարգևատրվել է Արցախի Հանրապետության «Մարտական խաչ» 1-ին աստիճանի շքանշանով, Հայաստանի Հանրապետության համար 001 «Արիության» մեդալով։
Կատեգորիա:Անձինք այբբենական կարգով Կատեգորիա:Հայ ազատամարտիկներ Կատեգորիա:Հայ օդաչուներ Կատեգորիա:Արցախյան ազատամարտի հայ օդաչուներ Կատեգորիա:Հայ հրամանատարներ Կատեգորիա:Չինչին գյուղում ծնվածներ
Պրոմեթիում
Պրոմեթիումի կայուն իզոտոպները հայտնի չեն, նրանց մեծ մասը β-ճառագայթողներ են։ f-տարր է, ատոմի էլեկտրոնային թաղանթների կառուցվածքն է 4s2 4p6 4d10 4f5 5s2 5p6 6s2 ։
Պատմություն
Բնության մեջ №JSP 61 տարրը հայտնաբերելու փորձերը սկսվել են 20-րդ դարի 20-ական թվականներիցо .։ Պրոմեթիումը ՝147Pm և 149Pm առաջինը ստացել են (5-10−6 գ) ամերիկացի քիմիկոսներ Ջ․ Մարինսկին, Լ․ Դլենդենինը և Չ․ Կորիելը (1945)՝ անջատելով ուրանի քայքայման արգասիքներից։
Անվանվել է ի պատիվ հին հունական դիցաբանական հերոս Պրոմեթեոսի։ Միջուկային ռեակտորներում զգալի քանակներով ստացվում է 147Pm (T1/2 = 2,64 տարի), որը կարելի է անջատել գրամներով և պրոմեթիումմ ամենալավ ուսումնասիրված իզոտոպն է։
Բնության մեջ
Բնության մեջ պրոմեթիումը առաջանում է աննշան քանակներով, որպես միջուկային ռեակցիաների արդյունք։ Բնական պրոմեթիումը հայտնաբերվել է 1968 թվակականին և գործնական նշանակություն չունի։
Ֆիզիկական
Տարրական պրոմեթիումը առաջին անգամ ստացվև է 1963 թվականին, այն արծաթափայլ, դեղնավուն մետաղ է, հալման ջերմաստիճանը՝ մոտ 1080 °C, եռմանը՝ 3200 °C, խտությունը՝ 7260 կգ/մ3։ Միացություններում պրոմեթիումի օքսիդացման աստիճանը + 3 է։
Քիմիական
Հայտնի են պրոմեթիումի օքսիդը՝ Pm2O3, հիդրօքսիդը՝ Pm(OH)3, ջրում լուծելի նիտրատը՝ Рm(NO3)3, քլորիդը՝ РmСl3 և այլն։
Կիրառություն
Պրոմեթիումը ամենաշատ օգտագործվող (պլուտոնիումից, նեպտունիումից և տեխնիցիումից հետո) արհեստական տարրերից է, որն անջատում են միջուկային ռեակտորների բեկորային մետաղներից։
147Рm օգտագործվում է ատոմական մարտկոցներ պատրաստելու համար, որոնցում տեղի է ունենում β-ճառագայթման էներգիայի փոխարկում էլեկտրականի։ Հեռանկարային է նրանց օգտագործումը ժամացույցներում, լսողական և այլ ռադիոէլեկտրոնային սարքերում ։
Արտաքին հղումներ
Կատեգորիա:Լանթանոիդներ Կատեգորիա:Պրոմեթիում
Քրիստ Նովոսելիչ
Քրիստ Նովոսելիչ (Krist Anthony Novoselic, ), ամերիկայան երաժիշտ, Նիրվանա խմբի նախկին բաս կիթառիստը, որի կազմի մեջ մտնում էին նաև Դեյվ Գրոհլը և Կուրտ Քոբեյնը։
Կենսագրություն
Ծնվել է 1965 թվականի մայիսի 16-ին Կալիֆորնիայի Կոմպտոն քաղաքում։ Նրա ծնողները ԱՄՆ են արտագաղթել Խորվաթիայից՝ իրենց հետ բերելով նաև Քրիստին և նրա քրոջը՝ Դեյենային։
1979 թվականին նրա ընտանիքը տեղափոխվում է Աբերդին։ Նա հետաքրքրվում էր այնպիսի աշխարհահռչակ խմբերով ինչպիսիք են Led Zeppelin, Devo, Black Sabbath, Aerosmith.
1980 թվականի հունիսին ծնողները Քրիստին ուղարկում են ուսումը շարունակելու Խորվաթիայում, ապա՝ Յուգոսլավիայի խորհրդային հանրապետությունում։ Այնտեղ նա իր համար բացահայտում է այնպիսի խմբեր ինչպիսիք էին Sex Pistols և Ramones: Մի տարի անց նա վերադառնում է ԱՄՆ, որտեղ սկսում է «խոտ» ծխել և խմել։ Ընտանիքի ֆինանսական դրությունը բարելավվում է, և մայրը նույնիսկ փակում է իր բացած «Maria’s Hair Design» սրահը։
Կուրտի և Քրիստի տարբերությունն այն էր, որ Կուրտը հիպերակտիվ էր, իսկ Քրիստը ամաչկոտ և հանգիստ։ Բայց նրանք երկուսնել լսում էին նույն երաժշտությունը, երգում էին կիթառով և ծխում էին մարիխուաննա։ Դա է պատճառը, որ, երբ նրանք 1985 թվականին հանդիպեցին, դարձան լավ ընկերներ։ Նրանք մեծ ընկերությունը ավարտվեց 1994 թվականի ապրիլին, երբ մահացավ Կուրտը։
1987 թվականին նրանք կազմավորում են իրենց սեփական խումբը՝ Nirvana անվանումով։ Խմբի կազմի մեջ, որպես թմբուկահար հանդես էր գալիս Դեյվ Գրոհլը։ Երկու տարվա ընթացքում նրանք պայմանագիր են կնքում Sub Pop ոչ մեծ ընկերության հետ և 1988 թվականի նոյեմբերին ձայնագրվում է նրանց առաջին սինգլը՝ «Love Buzz» անվանումով, որը կրկնօրնակ տարբերակն էր հայտնի «Shocking Blue» հոլանդական խմբի։
Կուրտի մահից հետո Քրիստը թողարկում է իր սոլո ալբոմը Sweet 75 անվանումով, որը նշանակալի ազդեցություն է ունենում լատինոամերիկյան երաժշտության վրա։ 2002 թվականին նա ստեղծում է խումբ «Eyes Adrift» անվանումով, որտեղ 2002 թվականին թողարկվում է նույնանուն ալբոմ։ Կոլլեկտիվը փլուզվում է 2003 թվականին, երբ նրանց ալբոմը անհաջողության է մատնվում։ Կիրկվուդը և Գաուդը այստեղ ստեղծում են «Volcano» խումբը։
2010 թվականի դեկտեմբերին «Nirvana»-ի մասնակիցները հավաքվում են համերգի նպատակով։ Բացի Քրիստից, ելույթին մասնակցում էին Դեյվ Գրոհլը և Պետ Սմիրը։ Բացի սրանից Քրիստը ընդունվում է Գրոհլի Foo Fighters խումբ։ «I Should Have Known» երգում նա երգում է բաս կիթառով և ակորդեոնով ։
2012 թվականի դեկտեմբերի 12-ին Գրոհլը, Նովոսելիչը և Սմիրը միանում են Փոլ Մաքքարթնիի համերգին։ Նրանց ձայնագրած երգը դառնում է Sound City ֆիլմի սաունդթռեքը։
Արտաքին հղումներ
Կատեգորիա:Ամերիկացի ռոք կիթառահարներ Կատեգորիա:«Գրեմմի» մրցանակի դափնեկիրներ Կատեգորիա:Nirvana Կատեգորիա:Ամերիկացի երաժիշտներ
ՀՀ ԶՈՒ փոխգնդապետ
ՀՀ ԶՈՒ փոխգնդապետ, զինվորական կոչում, որը կրում են Հայաստանի զինված ուժերի և վերջինիս ենթակայության տակ գտնվող Արցախի Հանրապետության պաշտպանության բանակի այն զինծառայողները, ովքեր վերադաս հրամանատարության կողմից ստացել են այն։ ՀՀ ԶՈՒ փոխգնդապետ զինվորական կոչումը ներկայացնող ուսադիրը բաղկացած է երկու հատ միջին չափի աստղից, որոնք տեղադրված են իրար կողք՝ կազմելով հորիզոնական ուղիղ գիծ։ Փոխգնդապետ կոչում ստացած զինծառայողները դասվում են ավագ սպայական կազմի շարքում ։
Ծանոթագրություններ
Կատեգորիա:ՀՀ ԶՈՒ կոչումներ Կատեգորիա:ՊԲ զինվորական կոչումներ
Ստեֆան Հենդրի
Ստեֆան Գորդոն Հենդրի MBE (Stephen Gordon Hendry, ), շոտլանդացի հայտնի սնուկերիստ։ Նա կարիերան ավարտել է 2012 թվականին։
Աշխարհի յոթակի չեմպիոն (1990 թ., 1992-1996 թթ., 1999 թ.)։ Ամենատիտղոսակիր խաղացողը սնուկերի պատմության մեջ — 36 հաղթանակ վարկանշային մրցաշարերում ։ Սնուկերի պատմության երկրորդ ամենաշատ ամենաբարձր բրեյկ կատարած խաղացողն է՝ 11 անգամ, և ամենաշատ Սենչուրի բրեյկ կատարած խաղացողը՝ 775 անգամ։
Նիկոլայ Չեռնիխ
Նիկոլայ Չեռնիխ (Николай Степанович Черных, ), սովետական աստղագետ, աշխատել է Ղրիմյան աստղաֆիզիկական աստղադիտարանում։
Ծնվել է բանվորի ընտանիքում։ 1941 թվականին ընտանիքը տեղափոխվել է ապրելու Իրկուտսկի մարզ։ Դպրոցը ավարտելուց հետո ծառայել է բանակում, և դրանից հետո 1954 թվականին ընդունվել է Իրկուտսկի մանկավարժական ինստիտուտ։ Ընդունելության քննությունների ժամանակ ծանոթացել է իր ապագա կնոջ հետ (Լյուդմիլա Չեռնիխ), ում հետ միասին աշխատել է ամբողջ կյանքի ընթացքում ։
Դեռևս ինստիտուտում սովորելիս սկսել է աշխատել Համառուսաստանյան ֆիզիկատեխնիկական և ռադիոտեխնիկական չափումների գիտա-հետազոտական ինստիտուտի Իրկուտսկի ժամանակի և հաճախության լաբորատորիայում։ Լաբորատորիայում զբաղվել է աստղագիտական դիտարկումներով։
1961 թվականին ընդունվել է Լենինգրադի Տեսական աստղագիտության ինստիտուտի ասպիրանտուրա։ 1963 թվականի սեպտեմբերին ուղարկվել է Ղրիմյան աստղաֆիզիկական աստղադիտարան և սկսել է աշխատել այնտեղ որպես կրտսեր գիտաշխատող։ Հետագայում դարձել է ավագ և առաջատար գիտաշխատող։
Գիտական գործունեություն
1964 թվականին Չեռնիխ ամուսինների համատեղ նախաձեռնությամբ Տեսական աստղագիտության ինստիտուտում ստեղծվել է «Ղրիմյան խումբը», որը զբաղվում էր աստերոիդների դիտարկումներով Ղրիմյան աստղաֆիզիկական աստղադիտարանում։ Բազմաթիվ տարիների ընթացքում այս խումբը հանդիսանում էր աստերոիդների դիտարկումների քանակով աշխարհում առաջատարը ։
Անձամբ Նիկոլայ Չեռնիխը հայտնաբերել է 537 աստերոիդ, իսկ խումբը ընդհանուր առմամբ ավելին քան 1200 ։ Նրա կինը, Լյուդմիլա Չեռնիխը անվանել է իր կողմից հայտանբերած աստերոիդներից մեկը ամուսնու պատվին (6619) Կոլյա, իսկ Չեռնիխ ամուսնական զույգի պատվին, չեխ աստղագետ Անտոնին Մրկոսը անվանել է իր հայտնաբերած (2325) Չեռնիխ աստերոիդը։
Չեռնիխը հրատարակել է ավելին քան 200 գիտական աշխատություններ ։ Նա եղել է Միջազգային, Եվրոպական և Եվրասիական աստղագիտական միությունների անդամ։
Նիկոլայ Չեռնիխը հայտնաբերել է նաև երկու պարբերական գիսաստղ 74P/Սմիրնովայի-Չեռնիխի և 101P/Չեռնիխի.
Արտաքին հղումներ
Կատեգորիա:Խորհրդային աստղագետներ Կատեգորիա:Աստերոիդ հայտնաբերողներ Կատեգորիա:Ռուս աստղագետներ Կատեգորիա:20-րդ դարի աստղագետներ Կատեգորիա:Գիսաստղ հայտնաբերողներ Կատեգորիա:Ֆիզիկամաթեմատիկական գիտությունների դոկտորներ
Սենոն Պերեյրա
'''Սենոն Մ. Պերեյրա''' (Zenón M. Pereyra, ? - ? ), չիլիացի աստղագետ, աշխատել է Արգենտինայի ազգային կամ Կորդովայի աստղադիտարանում։
Փոքր մոլորակների կենտրոնի տվյալների համաձայն, 1966 թվականին հայտնաբերել է (1769) Կառլոստոռես աստերոիդը ։ Նա նաև հայտնաբերել է C/1963 R1 Պերեյրա գիսաստղը։
Ծանոթագրություններ
Կատեգորիա:Չիլիացի աստղագետներ Կատեգորիա:Աստերոիդ հայտնաբերողներ
Կվատրո Կանտի
Կվատրո Կանտի (Quattro Canti), պաշտոնապես հայտնի է որպես Պիացա Վիլյենա, հրապարակ Պալերմո քաղաքում, Սիցիլիա, Հարավային Իտալիա։ Կառուցված է բարոկկո ոճով։
Պիացա Վիլյենան գտնվում է Կորսո Վիտտորիո Էմանուելե և Վիա Մակեդա փողոցների հատման տեղում։ Հրապարակը ձևավորվել է 1600 թվականին, երբ ըստ իսպանացի փոխարքա Մակեդայի հրամանի հին Պալերմոյի փողոցների լաբիրինթոսով ուղղահայաց ձևով հատվեց ճանապարհ, որն ավելի ուշ կոչվեց նրա անունով։ Հրապարակն իրենից ներկայացնում է ճարտարապետական համալիր՝ կառուցված բարոկկո ոճով, որը նախագծվել է 1609 թվականին Ջուլիո Լասոոն։ 1620 թվականին նախագիծն իրագործվել է Ջուզեպե դե Ավանցատոյի կողմից։ Այն ժամանակ, երբ կառուցվեց Պյացա Վիլյենան, Եվրոպայում քաղաքաշինության առաջին խոշոր օրինակն էր։
Պյացա Վիլյենայի բոլոր չորս շինությունների անկյունները այնպես են կառուցված, որ հրապարակը ձեռք է բերել ութանկյան տեսք։ Բոլոր չորս «անկյունային» ճակատամասները կառուցված են միևնույն ոճով։ Դրանց ստորին հարկը զարդարված է շատրվաններով՝ որոնք ձևավորված են չորս եղանակների արձաններով։ Շենքերի միջին հարկի որմնախորշերում տեղադրված են Ֆիլիպ II, Ֆիլիպ III, Ֆիլիպ IV և Կառլոս V իսպանացի արքաների արձանները։ Վերին հարկը ձևավորված է Սուրբ Ագաթայի, Քրիստինայի, Տրիֆոնի և Օլիվիայի արձաններով։ Վերջիններս մինչև 17-րդ դարը համարվում էին Պալերմոյի պահապան սրբեր, ապա դարձան Պալերմոյի չորս թաղամասերի հովանավորները։ Դրանց երևում են գտնվում իրենց թաղամասերը։
Ծանոթագրություններ
Կատեգորիա:Իտալիայի հրապարակներ
Թուրք-ամերիկյան հարաբերություններ
Պատմություն
1831 թվականին Ամերիկայի Միացյալ Նահանգները դիվանագիտական հարաբերություններ հաստատեց Օսմանյան կայսրության հետ։ Առաջին համաշխարհային պատերազմի ավարտից հետո հիմնադրվեց Թուրքիայի Հանրապետությունը, որի հետ ԱՄՆ-ը դիվանագիտական հարաբերություններ հաստատեց 1927 թվականին։ 1947 թվականի հուլիսի 12-ին ստորագրվեց Տնտեսական և տեխնիկական համագործակցության մասին համաձայնագիրը, որը դարձավ Թրումենի դոկտրինի շրջանակներում Թուրքիային օգնություն ցուցաբերելու ԱՄՆ քաղաքականության տրամաբանական շարունակությունը, որը կոչված էր օգնելու նրան դիմակայել Խորհրդային Միության սպառնալիքներին։ Խորհրդային էքսպանսիան զսպելու նկատմամբ ընդհանուր հետաքրքրությունը հիմք ստեղծեց ԱՄՆ-ի և Թուրքիայի միջև ամուր հարաբերությունների համար հաջորդ քառասուն տարիների ընթացքում։ 1950 թվականին զինված ուժերի ստորաբաժանումներ ուղարկեց Կորեական պատերազմին մասնակցելու համար (1950-1953), 1952 թվականին միացավ ՆԱՏՕ-ին, 1955 թվականին դարձավ կենտրոնական պայմանագրի կազմակերպության կազմակերպիչներից մեկը, ինչպես նաև 1957 թվականին հաստատեց Էյզենհաուերի դոկտրինի սկզբունքները։ 1950-ական թվականների և 1960-ական թվականների ընթացքում Թուրքիան համագործակցել է նաև Մերձավոր Արևելքում Ամերիկայի Միացյալ Նահանգների այլ դաշնակիցների (Իրան, Իսրայել և Հորդանան) հետ՝ զսպելու Եգիպտոսի, Իրաքի և Սիրիայի ազդեցությունը, որոնք աջակցում էին Խորհրդային քաղաքականությանը։
Սակայն պարբերաբար ԱՄՆ-ի և Թուրքիայի միջև ծագել են կոնֆլիկտային իրավիճակներ և թյուրըմբռնումներ։ 1974 թվականին սկսվեց նրանց հարաբերությունների ամենաբարդ շրջանը Հյուսիսային Կիպրոս Թուրքիայի ներխուժումից հետո։ Ի պատասխան Կիպրոսի հակամարտությանը Թուրքիայի միջամտության՝ Միացյալ Նահանգները դադարեցրել է զենքի մատակարարումն այդ երկիր։ Իսկ Անկարան արգելել է ԱՄՆ զինված ուժերին իր տարածքում գործունեություն ծավալել, որը կապված չէր ՆԱՏՕ-ի առաքելությունների հետ։ Կիպրոսի խնդիրը մի քանի տարի շարունակ լարված էր պահում ԱՄՆ-Թուրքիա հարաբերությունները։ Նույնիսկ այն բանից հետո, երբ ԱՄՆ Կոնգրեսը 1978 թվականին վերացրեց զենքի էմբարգոն Թուրքիային, երկու տարի անցավ, մինչև պաշտպանական ոլորտում երկկողմ համագործակցությունը վերականգնվեց մինչև 1974 թվականը։
1980-ական թվականների ընթացքում Թուրքիայի և Միացյալ Նահանգների միջև հարաբերություններն աստիճանաբար վերականգնվում էին։ Չնայած Անկարայի վրդովմունքն էր առաջացնում Կիպրոսի պատճառով ռազմական օգնության մատակարարումները սահմանափակելու ԱՄՆ Կոնգրեսի շարունակական փորձերը, ինչպես նաև ԱՄՆ քաղաքական գործիչների կողմից Հայոց ցեղասպանության դատապարտումը, Թուրգութ Օզալի կառավարությունն ընդհանուր առմամբ դրական էր ընկալում նախագահներ Ռոնալդ Ռեյգանի և Ջորջ Բուշի քաղաքականությունը։ Վաշինգտոնը ցույց տվեց իր աջակցությունը Թուրգութ Օզալի տնտեսական քաղաքականությանը և գնահատեց Թուրքիայի տնտեսությունը միջազգային առևտրի համար բացելու նրա ջանքերը՝ նախաձեռնելով Արժույթի միջազգային հիմնադրամի՝ Թուրքիային տնտեսական օգնություն ցուցաբերելու ծրագրի ընդունումը։ ԱՄՆ-ն, ի տարբերություն եվրոպական երկրների, առանձնապես խիստ չի քննադատում Թուրքիային մարդու իրավունքների խախտումների համար, ինչպես նաև թուրք-քրդական հակամարտության պատճառով ճնշում չի գործադրել Թուրգութ Օզալի կառավարության վրա։ 1989 թվականին Ամերիկայի Միացյալ Նահանգների քաղաքականությունը դրական էր ընկալվում Թուրքիայի քաղաքական վերնախավի կողմից։
1991 թվականին սառը պատերազմն ավարտվեց, ինչը ստիպեց թուրք առաջնորդներին վերանայել իրենց երկրի արտաքին քաղաքականությունը։ Խորհրդային սպառնալիքի անհետացումը և Եվրամիությանը երկրի անդամակցության չլուծված խնդրահարույց հարցը թուրքերի մոտ անորոշության զգացում առաջացրեցին։ Թուրգութ Օզալը կարծում էր, որ Թուրքիայի ապագա անվտանգությունը սերտորեն կապված է Միացյալ Նահանգների հետ գործընկերային հարաբերությունների շարունակման հետ։ Այդ իսկ պատճառով նա սատարեց ԱՄՆ դիրքորոշմանը Պարսից ծոցի պատերազմի ժամանակ, թեև Թուրքիան և Իրաքը մեծ տնտեսական կապեր ունեին։ Պատերազմի ավարտից հետո Թուրգութ Օզալը շարունակեց աջակցել տարածաշրջանում Միացյալ Նահանգների քաղաքականությանը, այդ թվում՝ Հյուսիսային Իրաքի վրա ոչ թռիչքային գոտու ստեղծմանը, արաբա-իսրայելական խաղաղության գործընթացին և ԱՊՀ-ում Կենտրոնական Ասիայի պետությունների հետ կապերի ընդլայնմանը։
Թուրքիայի բնակչության շրջանում ոչ բոլորն էին հավանություն տալիս Թուրգութ Օզալի արևմտամետ քաղաքականությանը։ 1991 թվականին երկրում տեղի ունեցան մի շարք հակապատերազմական ցույցեր, որոնք ուղղված էին ԱՄՆ-ին արգելելու օգտագործել Թուրքիայի ռազմական օբյեկտները Իրաքի ռմբակոծման համար, իսկ 1992 թվականին և 1993 թվականին եղան Թուրքիայի տարածքում գտնվող Միացյալ Նահանգների օբյեկտների վրա սպորադիկ հարձակումների դեպքեր։ Այնուամենայնիվ, Թուրքիայի քաղաքական վերնախավի շրջանում կոնսենսուս կար, որ երկրին ձեռնտու է մնալ Միացյալ Նահանգների ռազմավարական դաշնակիցը։ Այդ պատճառով թուրք քաղաքական գործիչներ Սուլեյման Դեմիրելը և Թանսու Չիլերը շարունակել են զարգացնել հարաբերությունները ԱՄՆ նախագահներ Ջորջ Բուշի և Բիլ Քլինթոնի հետ։ 1995 թվականի սկզբին Թուրքիան ամենաուժեղ միջազգային կապերն ուներ Ամերիկայի Միացյալ Նահանգների հետ։
2001 թվականին Թուրքիան միացավ Աֆղանստանում կոալիցիոն ուժերի ռազմական գործողությանը։
2016 թվականին Ամերիկայի Միացյալ Նահանգները դատապարտեց Թուրքիայում ռազմական հեղաշրջման փորձը և շարունակեց աջակցություն ցուցաբերել Թուրքիայի գործող կառավարությանը։
Երկրների միջև հարաբերությունները վատթարացել են 2018 թվականին՝ կապված Թուրքիայում քահանա Էնդրյու Բրանսոնի ձերբակալության հետ, 2018 թվականի հոկտեմբերին Թուրքիայի կառավարությունը բաց է թողել է. Բրանսոնին, և նա վերադարձել է հայրենիք՝ ԱՄՆ ։
2019 թվականի հոկտեմբերի 29-ին ԱՄՆ Կոնգրեսն ընդունեց Հայոց ցեղասպանությունը ճանաչող բանաձև, որը վատացրեց թուրք-ամերիկյան հարաբերությունները։ Նույն թվականի դեկտեմբերի 16-ին Թուրքիայի նախագահ Ռեջեփ Թայիփ Էրդողանը հայտարարեց, որ երկրի խորհրդարանը կարող է ընդունել ամերիկյան մայրցամաքի գաղութացման ժամանակ հնդկացիների, բնիկ բնակչության ցեղասպանության մասին բանաձևը՝ որպես պատասխան միջոց։
Առևտրային հարաբերություններ
2000-ական թվականներին Թուրքիան դարձավ ամերիկյան ապրանքների սպառման կարևոր շուկա։ 2001-2011 թվականներին ԱՄՆ-ից Թուրքիա տարեկան արտահանումը 3261 միլիոն դոլարից հասել է 16034 միլիոն դոլարի ։ Այդ ընթացքում դեպի ԱՄՆ թուրքական արտահանման տարեկան արժեքն աննշան աճել է՝ 3126 միլիոն դոլարից հասնելով 4584 միլիոն դոլարի ։ 2015 թվականին երկրների միջև ապրանքաշրջանառության ծավալը կազմել է 17,4 միլիարդ ԱՄՆ դոլար։
ԱՄՆ-ից Թուրքիա արտահանման կառուցվածքը. ինքնաթիռներ, երկաթ և պողպատ, գյուղատնտեսական արտադրանք, յուղ, բամբակյա մանվածք և գործվածք։
ԱՄՆ-ը Թուրքիայից ներկրում է ավտոտրանսպորտային միջոցներ, մեքենաներ, երկաթ և պողպատ, գյուղատնտեսական արտադրանք, տրավերտին և մարմար։
Ծանոթագրություններ
Կատեգորիա:Թուրք-ամերիկյան հարաբերություններ Կատեգորիա:ԱՄՆ-ի երկկողմ հարաբերություններ Կատեգորիա:Թուրքիայի երկկողմ հարաբերություններ
Տնտեսական դետերմինիզմ
Տնտեսական դետերմինիզմը սոցիալ-տնտեսական տեսություն է, որի համաձայն տնտեսական հարաբերությունները (օրինակ՝ սեփականատեր կամ կապիտալիստ, աշխատավոր կամ պրոլետար) հիմք են, որի վրա հիմնված են հասարակության բոլոր այլ հասարակական և քաղաքական կազմավորումները։ Տեսությունը ընդգծում է, որ հասարակությունները բաժանվում են իրար մեջ մրցակցող տնտեսական դասերի, որոնց հարաբերական քաղաքական իշխանությունը որոշվում է տնտեսական համակարգի բնույթով։ Կարլ Մարքսի առաջարկած տարբերակում շեշտը դրվում է պրոլետարիատի վրա, որը փակված է դասային պայքարում կապիտալիստների դասի դեմ, որը, ի վերջո, ավարտվելու է կապիտալիստական համակարգի հեղափոխական տապալմամբ և սոցիալիզմի աստիճանական զարգացմամբ։ Որոշ մարքսիստականներ մերժեում են տնտեսական դետերմինիզմի տեսությունը՝ ներկայացնելով որպես "վուլգար մարքսիզմի" կամ «էկոնոմիզմի» ձև, որը ոչ մի տեղ ընդգրկված չէ Մարքսի աշխատություններում։
Ամերիկյան պատմության մեջ այս տերմինը ասոցացվում է պատմաբան Չարլզ Ա. Բիրդի (1874-1948) հետ, որը մարքսիստ չէր, սակայն ընդգծում էր բանկիրների ու ձեռնարկատիրական շահերի և ագրարային շահերի միջև ընթացող երկարաժամակետ քաղաքական մրցակցությունը ։
Բաեկ Ե-րին
Բաեկ Ե-րին (Հանգուլ. 백예린, այլ կերպ գրվում է Երին Բաեկ կամ Երին, ), հարավկորեացի երգչուհի և երգերի հեղինակ։ 2012 թվականին նա ընդունվում է որպես 15&- անդամ։
Տնտեսական դետերմինիզմ
Առնչություններ Մարքսիստական փիլիսոփայության հետ
Ըստ Մարքսի՝ արտադրության յուրաքանչյուր հասարակական միջոց ստեղծում է իր վերարտադրության նյութական պայմանները, այսինքն ՝ գաղափարախոսությունը (որը միավորում է բոլոր քաղաքական, իրավական և մշակութային ոլորտները)։ Այսպիսով, գաղափարախոսության շնորհիվ արտադրության մեթոդը վերարտադրում է իրեն։ Բացի այդ, որոշ տեսաբաններ ասում են, որ Մարքսն ու Էնգելսը կարծում էին, որ եթե հեղափոխական ուժը փոխի արտադրության եղանակը, ապա իշխող դասակարգն անմիջապես ձեռնամուխ կլինի նոր հասարակության ստեղծմանը, որպեսզի պաշտպանի այդ նոր տնտեսական կարգը։ Իրենց ապրած ժամանակաշրջանում Մարքսն ու Էնգելսը զգում էին, որ իշխող դասը, ըստ էության, հասել է նոր հասարակական և տնտեսական կարգի հաստատմանը ՝ բնազդաբար ստեղծելով իրենց կապիտալիստական շահերը պաշտպանող հասարակություն։ Նրանք հայտարարել են սա բուրժուազիային իրենց «Կոմունիստական կուսակցության մանիֆեստը» աշխատությունում. «Ձեր իդեաներն իրենք բուրժուական արտադրական հարաբերությունների և բուրժուական սեփականատիրական հարաբերությունների արդյունքն են, ճիշտ այնպես, ինչպես որ ձեր իրավունքը լոկ ձեր դասակարգի օրինականացված կամքն է, որի բովանդակությունը որոշվում է ձեր դասակարգի կյանքի նյութական պայմաններով» ։ Հետևաբար, երիտասարդ Մարքսը քննադատում էր մարդու օտարումը։ Այս հասկացությունը նա հետագայում փոխարինեց ապրանքային ֆեթիշիզմի քննադատությամբ։ "Վուլգար մարքսիզմը" կարծում էր, որ տնտեսական ենթակառուցվածքների և գաղափարական գերկառուցվածքների միջև հարաբերությունները իրար պայմանավորող են, և այդ պատճառով հավատում էր տնտեսական դետերմինիզմին։ Էնգելսն ասել է. «Բոլոր սոցիալական փոփոխությունների և քաղաքական հեղափոխությունների վերջնական պատճառները պետք է փնտրել ոչ թե մարդկային ուղեղում կամ ներքին ճշմարտության և արդարության մարդկային ընկալման մեջ... ,այլ յուրաքանչյուր դարաշրջանի տնտեսություններում» ։ Այսպիսով, Էնգելսը հանդես է եկել տնտեսական կառուցվածքում հեղափոխության օգտին ՝ որպես հասարակության բարելավման և աշխատանքային դասի ճնշումները դադարեցնելու միակ ճիշտ ուղի։
Քննադատություն
Մյուս մարքսիստներն ու մարքսիստ գիտնականները, այդ թվում ՝ Դյերդ Լուկաչը, Անտոնիո Գրամշին, Լուի Ալտյուսերը, Մորիս Գոդելյեն, Ֆրանց Յակուբովսկին, Էդվարդ Պ. Թոմփսոնը և Մայքլ Լոուին, ամբողջությամբ մերժում են Մարքսի և Էնգելսի՝ «տնտեսական դետերմինիստներ» լինելը։
Բաեկ Ե-րին
Կենսագրություն
Ե-րին ծնվել է 1997 թվականի հունիսի 26-ին, Ջունգ-գու, Դաեջոնում ։ Ուսուցման ժամանակ, նա երկու տարի իր կյանքն անցկացրել է Նյու-Յորքում, որտեղ որ նրա ընտանիքն այժմ բնակվում է ։ Նա տիրապետում է անգլերեն լեզվին ։ 2016 թվականի փետրվարին ավարտել է Հենլիմի արվեստի դպրոցը, Park Ji-min և Kim Yu-gyeom of Got7 խմբերի անդամների հետ միասին։
Կարիերա
2002-2012
Տնտեսական դետերմինիզմ
Քննադատություն
Ոչ մարքսիստական գիտնականները նաև առարկել են, որ տնտեսական դետերմինիզմը չափազանց ընդհանրացված է, քանի որ տնտեսական իրողությունների ցանկացած լուրջ պատմական բացատրություն միշտ պետք է հղում կատարի ոչ տնտեսական իրողություններին։ Դա ակնհայտ դարձավ, երբ պետք էր հստակ նշել, թե որն է տնտեսական դետերմինիզմը։  Բացի այդ, «տնտեսական դետերմինիզմի» հետ կապված մեծ խառնաշփոթ է նաև «կոմերցիայի» և «տնտեսության» միաձուլումը։  Առնվազն Մարքսի համար դրանք բոլորովին տարբեր հասկացություններ էին։
Պատմության դինամիկան, ըստ Մարքսի, ձևավորվել է հենց այդ շահերի բախմամբ (դասային պայքար), և այդ բախումը չէր կարող բացատրվել պարզապես տնտեսական անձնական շահի գաղափարով, քանի որ այն ներառում էր նաև մարդկային կարիքները, սովորույթները, ավանդույթները, բարոյականությունը և արժեքները, որոնք ընդգրկում են ամբողջ կենսակերպը։ Մյուս կողմից, Լենինը գրել է. «Գաղափարը, որը գրավում է զանգվածների միտքը, դառնում է նյութական ուժ»։ Նա նկատի ուներ, որ նշված կարիքները, սովորույթները, ավանդույթները, բարոյականությունը և արժեքները կարող են որպես համարժեք դիտվել տնտեսական ուժերին։
Բաեկ Ե-րին
Կարիերա
2015-այժմ։ Անհատական դեբյուտ
Տնտեսական դետերմինիզմ
Քննադատություն
Տնտեսական դետերմինիզմի վերջնական արդյունքը այս տեսանկյունից և՛ տնտեսությունն է (կենտոնանալով նրա վրա, թե ինչպես են մարդիկ վաստակում իրենց ապրուստի համար), և՛ տնտեսական վերափոխումը (սոցիալական բարդ իրականությունը մեկ գործոնի՝ տնտեսականի վրա բարդելու փորձը՝ մեկնաբանելով, որ այդ մեկ գործոնից են կախված հասարակության մնացած բոլոր ասպեկտները)։
Ծանոթագրություններ
Կատեգորիա:Փիլիսոփայական եզրեր
Բաեկ Ե-րին
Ծանոթագրություններ
Կատեգորիա:Հարավկորեացի երգչուհիներ Կատեգորիա:Հարավկորեացի երաժիշտներ Կատեգորիա:Հարավկորեացի երգահաններ
Աշտիշատի եկեղեցական ժողովներ
Աշտիշատի եկեղեցական ժողովներ, եկեղեցական ժողովներ, որոնք գումարվել են IV–V դարերում, Մեծ Հայքի Տարոն գավառի Աշտիշատ ավանում, դավանական, եկեղեցականոնական խնդիրների քննարկման համար։ Փավստոս Բուզանդի վկայությամբ, Աշտիշատը եկեղեցական ժողովների գլխավոր վայրն էր IV դարում։
Առաջին ժողով
Ներսես Ա Մեծ կաթողիկոսը Կեսարիայում օծվելուց հետո հրամայել է բոլոր եպիսկոպոսներին հավաքվել Աշտիշատում, ինքն էլ գնացել է այնտեղ։ Որոշվում է կառուցել վանքեր, դպրոցներ, հիվանդանոցներ, իջևանատներ, աղքատանոցներ։Ժողովի սահմանած կանոնը հայոց թագավորին ու մեծամեծներին պատվիրում էր գթասիրտ լինել իրենց ծառաների և ստորադրյալների նկատմամբ, սիրել նրանց՝ որպես իրենց ընտանիքի անդամների, անօրինաբար և չափազանց մեծ հարկերով չնեղել հասարակ ժողովրդին։ Ծառաներին էլ պատվիրում էր հնազանդ ու հավատարիմ մնալ իրենց տերերին։ Աշտիշատի կանոններով արգելվում են հեթանոսական շատ սովորույթներ՝ բազմակնությունը, մահացածների վրա անվայելուչ լացը, հարբեցողությունը, անչափահասների ամուսնությունը, արյունակցական կապերի մեջ գտնվողների ամուսնությունը և այլն։
Երկրորդ ժողով
Երկրորդ ժողովը գումարվել է 356-ին, Ներսես Ա Մեծ կաթողիկոսի նախաձեռնությամբ, եպիսկոպոսների և ավագ իշխանների մասնակցությամբ, Հայոց Արշակ Բ թագավորի (350–368) օրոք։ Ժողովը եղել է կանոնադիր, սահմանել կանոնական որոշումներ։ Որոշ չափով սահմանափակել է ժողովրդից գանձվող հարկերը, ամրապնդել եկեղեցու տնտեսական և քաղաքական ազդեցությունը։
Գրականություն
Կատեգորիա:Հայոց եկեղեցական ժողովներ
Բրեդ Ֆելչաք
Բրեդ Ֆալչեք (Brad Falchuk, (Մարտի 1, 1971, Նյուտոն, Մասաչուսեթս, ԱՄՆ,), ամերիկցի սցենարիստ, կինոռեժիսոր և պրոդյուսեր։ Առավել հայտնի է Ռայան Մերֆիի հետ համատեղ ստեղծած «Glee», «Ամերիկյան սարսափ պատմություն», «Ամերիկյան կրիմինալ պատմություն», «Ճիչերի թագուհիները» հեռուստասերիալներով։ Նաև հանդիսացել է, որպես սցենարիստ և պրոդյուսեր «Մարմնի մասեր» հեռուստասերիալում։
Վաղ Կյանք
Ֆալչեքը ծնվել է Մասաչուսեթսում՝ հրեաների ընտանիքում։ Նրա մայրը՝ Նենսի Ֆալչեքը նախագահել է Ամերիկայում հրեա կանանց կազմակերպությունը (Hadassah Women’s Zionist Organization of America) 2007 -2011 թվականներին։
Ավագ դպրոցում Բրեդը փորձում էր տարբերվել դասընկերներից ամենօր դպրոց փողկապ կրելով։ Նաև զբաղվել է բասկետբոլով, բեյսբոլով և Լաքրոսով։ Նա ասել է․ "Ես միշտ փորձում էի խելացի տեսք ունենալ, քանի որ ինձ խելացի չէի զգում"։ Նա իրականում տառապում էր Դիսլեքսիայով։ 1993 թվականին ավարտել է Հոբարթի քոլեջը։ Հետո ընդունվել է AFI Կոնսերվատորիան ։
Անոթի խաղեր
Անոթի խաղեր (The Hunger Games), ամերիկացի գրող Սյուզեն Քոլլինզի նույնանուն եռագրության առաջին վեպը։ ԱՄՆ-ում գիրքը հրատարակվել է 2008 թվականին և կարճ ժամանակում դարձել է բեսթսելլեր։ Քոլինզը վեպի էկրանավորման իրավունքը վաճառել է Lionsgate կազմակերպությանը։ Գրքի հիման վրա նկարահանված ֆիլմը վարձույթում հայտնվել է 2012 թվականի մարտի 22-ին։
Ստեղծման պատմությունը
«Անոթի խաղեր» եռապատումի առաջին վեպը հրատարակվել է 2008 թվականի սեպտեմբերի 14-ին, ԱՄՆ-ում։ Նախապես պլանավորվել էր այն տպել կոշտ կազմով և ընդամենը 50.000 օրինակով։ Սակայն ընթերցողների քանակի աճի պատճառով տպագրվեց 200.000 օրինակ։ Դրանից հետո ստեղծվեց աուդիոգիրքը (տեքստը կարդում է Քերոլին Մաքքորմիկը), որը բարձր գնահատականի արժանացավ։
Ուշագրավ է, որ առաջին հրատարակության կազմի վրա պատկերված էր ոսկեգույն թռչուն, նետ՝ ներգծված շրջանի մեջ։
2010 թվականի փետրվարի 11-ի տվյալներով վաճառվել է ավելի քանի 800.000 օրինակ և տարածվել է աշխարհի 16 երկրներում։
Անոտացիա
Գլխավոր հերոսուհին՝ Քիթնիս Էվերդինը դառնում է անոթի խաղերի մասնակից (նա անձնազոհության է դիմում, որպեսզի փրկի իր կրտսեր քրոջը), որում 24 դեռահասներ Պանեմայի 12 նահագներից պայքարում են, ոչ թե կյանքի, այլ մահվան համար։ Իր նահանգից երկրորդ մասնակցի ՝ Պիտ Մելարկի հետ, Քիթինսը փորձում է ապրել ըստ մրցույթի դաժան պայմանների։
Ծանոթագրություններ
Կատեգորիա:2008 վեպեր Կատեգորիա:Սյուզան Քոլլինսի ստեղծագործություններ Կատեգորիա:Սոված խաղեր Կատեգորիա:Հակաուտոպիական վեպեր Կատեգորիա:Էկրանավորված ամերիկյան վեպեր Կատեգորիա:Մանկական գիտաֆանտաստիկ վեպեր Կատեգորիա:Անգլերեն գրքեր Կատեգորիա:Անգլերեն գրականություն
Աբդիսարես (անձնանուն)
Աբդիսարես, իրանական ծագումով հայկական արական անուն։ Ծագում է հունարեն Αβδισσαρης անունից։ Իրանական անուն է, ծագումն անհայտ ։
Աղբյուրներ
Կատեգորիա:Հայկական արական անձնանուններ
Ստեփան Սաթունց
Ստեփան Քրիստափորի Սաթունց, հայ խորհրդային ճարտարապետ։ Մոսկվայի ճարտարապետության ինստիտուտի պրոֆեսոր։
Ճարտարապետ Քրիստափոր Տեր-Սարգսյանի որդին։
Կենսագրություն
Սովորել է Վրաստանի գեղարվեստի ակադեմիայի ճարտարապետական ֆակուլտետում, 1931 թվականին ավարտել է Վրաստանի ինժեներա-շինարարական ինստիտուտը։ Աշխատել է Թբիլիսիում։ 1944 թվականից դասավանդում էր Մոսկվայի ճարտարապետության ինստիտուտում (1970 թվականից՝ պրոֆեսոր)։ Միաժամանակ աշխատել է նախագծային կազմակերպություններում։
Սաթունցի նախագծերով կառուցվել են՝ հանգստյան տուն Դագրայում (1933-1935 թթ.), Ծղալտուբոյում (1935-1937 թթ.), կրկեսի շենք Թբիլիսիում (1940 թ., ճարտարապետ Նեպրինցևի և Ուրուշաձեի հետ), Վրաստանի ԿԿ Թբիլիսիի քաղկոմի շենքը (1940 թ., Կուրդիանիի հետ), կրկեսի շենք Գորկիում (1949-1954 թթ.), շամպայն գինիների գործարանի շենքը Երևանում (1949 թ.), Երևանի «Արարատ» ռեստորանի և սրճարանի ներսի հարդարումը (1949 թ., ճարտարապետ Կարո Հալաբյանի հետ) ։
Ծանոթագրություններ
Կատեգորիա:Հայ ճարտարապետներ
ՀՀ ԶՈՒ գնդապետ
ՀՀ ԶՈՒ գնդապետ, զինվորական կոչում, որը կրում են Հայաստանի զինված ուժերի և վերջինիս ենթակայության տակ գտնվող Արցախի Հանրապետության պաշտպանության բանակի այն զինծառայողները, ովքեր վերադաս հրամանատարության կողմից ստացել են այն։ ՀՀ ԶՈՒ գնդապետ զինվորական կոչումը ներկայացնող ուսադիրը բաղկացած է երեք միջին չափսի աստղից, որոնք տեղաբաշխված են հավասարակողմ եռանկյան տեսքով։ Գնդապետ կոչում ստացած զինծառայողները դասվում են ավագ սպայական կազմի շարքում ։
Ծանոթագրություններ
Կատեգորիա:ՀՀ ԶՈՒ կոչումներ Կատեգորիա:ՊԲ զինվորական կոչումներ
Կառլոս Սեսկո
Կառլոս Սեսկո (Carlos Ulrrico Cesco,, Արգենտինա), արգենտինացի աստղագետ, աշխատել է Էլ Լիոնսիտո աստղադիտարանում։
Աշխատել է Լա Պլատա աստղադիտարանում։ 1967-1971 թվականները հայտնաբերել է ընդհանուր առմամբ 19 աստերոիդ, որոնցից միայն 6-ն է հայտնաբերել միայնակ ։
Կառլոս Սեսկոն հանդիսանում է հայտնի իսպանացի աստղագետ և ճարտարագետ Ֆելիքս Ագիլարի աշակերտը։
Սեսկոյի ավագ եղբայրը եղել է Լա Պլատայի աստղադիտարանի տնօրենը, ում պատվին էլ անվանվել է (1571) Սեսկո աստերոիդը։
Ծանոթագրություններ
Կատեգորիա:Արգենտինացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ
Լուսանկարչության պատմության թանգարան (Կրակով)
Լուսանկարչության պատմության թանգարան (Muzeum Historii Fotografii im. Walerego Rzewuskiego, ամբողջական անվանումը՝ Վալերի Ժևուսկու անվան լուսանկարչության պատմության թանգարան), թանգարան Կրակովում՝ Յուզեֆիտով փողոցի թիվ 16 հասցեում։ Թանգարանը կոչվում է կրակովցի լուսանկարիչ Վալերի Ժևուսկու անունով։ Գրանցված է թանգարանների պետական ​​ռեգիստրում։
Պատմություն
Թանգարանը հիմնադրվել է 1972 թվականին՝ Կրակովի լուսանկարչական ընկերության նախագահ Վլադիսլավ Կլիմչակի նախաձեռնությամբ։ Թանգարանի առաջին հավաքածուն գտնվել է Ստարովիսլա փողոցի թիվ 13 հասցեում գտնվող Պուգետով պալատում, որտեղ տեղակայված է եղել Կրակովի լուսանկարչական ընկերությունը։ 1975 թվականին թանգարանը կոչվել է կրակովցի լուսանկարիչ Վալերի Ժևուսկու անունով։ 1982 թվականին թանգարանը տեղափոխվել է Հետմանական տուն, որը գտնվում է Գլխավոր շուկայի հրապարակի թիվ 17 հասցեում։
1992 թվականի հուլիսին թանգարանը տեղափոխվել է Յուզեֆիտով փողոցի թիվ 16 հասցեում գտնվող նոր շենք։ 1995 թվականին թանգարանը հրատարակել է իր առաջին կատալոգը՝ «1920 թվականի խորհրդային ռազմագերիները Յան Զիմովսկու լուսանկարներում» անվանումով։ 1996 թվականի հունիսի 12-ին շենքը, որտեղ գտնվում է թանգարանը, գրանցվել է Մալոպոլսկի վոյևոդության պահպանվող հուշարձանների գրանցամատյանում (№ A-1029) ։
1999 թվականի հունվարին Լուսանկարչության պատմության թանգարանը անցել է Կրակով քաղաքի իրավասության ներքո և ընդգրկվել քաղաքային մշակութային հաստատությունների գրանցամատյանում։ 1999 թվականի մարտի 1-ին թանգարանի շենքի վրա տեղադրվել է հուշատախտակ՝ որտեղ նշված է, որ այդ շենքում 1945-1947 թվականներին գործել է «Prafilmówkа Krakowskа» հասարակական կազմակերպությունը՝ այդտեղ կազմակերպվել է Կինեմատոգրաֆիկան եղբայրության III համագումարը, որին մասնակցել են  Ստանիսլավ Շիմանսկին, Եժի Կավալերովիչը, Եժի Պասենդորֆերը և Մեչիսլավ Յագոդան։ 1999 թվականի դեկտեմբերին թանգարանի տնօրեն է նշանակվել Մաչեյ Բայեսդորֆը։
2014 թվականին թանգարանն ընդգրկվել է Թանգարանների պետական ​​ռեգիստրում։
Լուսանկարչության պատմության թանգարանում գործում են հետևյալ ցուցադրությունները՝
Արտաքին հղումներ
Կատեգորիա:Կրակովի թանգարաններ Կատեգորիա:1986 հիմնադրված թանգարաններ
Քայլող մեռյալները: Աշխարհը սահմաններից այն կողմ
«Քայլող մեռյալները։ Աշխարհը սահմաններից այն կողմ» (The Walking Dead: World Beyond), ամերիկյան հետապոկալիպտիկ հեռուստասերիալ, որը ստեղծվել է Սքոթ Հիմփլի և Մեթյու Նիգրիտի կողմից AMC հեռուստաալիքի համար։ Պրեմիերան կայացել է 2020 թվականի ապրիլի 12-ին։ Համարվում է «Քայլող մեռյալները» սերիալի սփին-օֆֆը, որը նկարահանվել է Ռոբերտ Քիրքմանի, Թոնի Մուրի և Չարլի Ադլարդի համանուն կոմիքսների հիման վրա։
Սերիալի նկարահանումների մասին հայտարարվել է 2018 թվականի հուլիսին, իսկ 2019 թվականի ապրիլին սկսվել է առաջին եթերաշրջանի արտադրությունը, որը բաղկացած է տասը սերիաներից։
Սինոփսիս
Սերիալի գործողությունները սկսվում է զոմբի-ապոկալիպսիսի սկսվելուց տասը տարի անց և կենտրոնանալու է երկու երիտասարդ կանանց և «առաջին սերնդի վրա, որը մեծանալու է հետապոկալիպսիսի աշխարհում»։ Այս սերնդից ինչ-որ մեկը դառնալու է հերոս, ինչ-որ մեկը՝ չարագործ, բայց ի վերջո բոլորը ընդմիշտ փոխվելու են» ։
Արտադրություն
2019 թվականի ապրիլին AMC հեռուստաալիքը պատվիրել է առաջին եթերաշրջանի տասը սերիաների արտադրությունը ։ 2019 թվականի հուլիսին հեռուստասերիալը ստացել է «Մոնումենտ» աշխատանքային անվանումը (Monument) ։ 2019 թվականի նոյեմբերի 13-ին Սքոթ Գիմպլը հայտարարել է սերիալի նոր անվանումը՝ «Քայլող մեռյալները։ Աշխարհը սահմաններից այն կողմ» (The Walking Dead: World Beyond) ։
Դերասանների ընտրություն
2019 թվականի հուլիսին սերիալի գլխավոր դերերում ընտրվել են Ալեքս Մանսուրը, Նիկոլաս Կանտուն և Հալ Կամպսթոնը ։ Նույն ամսին դերասանական կազմին միացել են Ալիա Ռոյալն ու Անետ Մահենդրան ։ Օգոստոսին հայտնի է դարձել, որ սերիալում նկարահանվելու է Նիկո Տորտորելան ։ 2019 թվականի նոյեմբերին հայտարարվել է, որ Ջուլիա Օրմոնդը սերիալում մարմնավորելու է Էլիզաբեթի դերը՝ «խոշոր, բարդ և ահեղ խմբի խարիզմատիկ առաջնորդ» ։
2019 թվականի օգոստոսին Ջո Հոլթը ընդգրկվել է երկրորդական դերում ։
Նկարահանումներ
Առաջին եթերաշրջանի նկարահանումները սկսվել են 2019 թվականի հուլիսի վերջին Ռիչմոնդում (Վիրջինիա) և տևել մինչև 2019 թվականի նոյեմբեր ։ Պիլոտային սերիայի ռեժիսորը Ջորդան Վոգդ Ռոբերտսն է ։
Պրեմիերա
Սերիալի պրեմիերան տեղի է ունեցել 2020 թվականի ապրիլի 12-ին AMC հեռուստաալիքով ։
Արտաքին հղումներ
Կատեգորիա:Անգլերեն հեռուստասերիալներ Կատեգորիա:Սարսափ հեռուստասերիալներ Կատեգորիա:Ամերիկյան դրամա հեռուստասերիալներ Կատեգորիա:Հեռուստասերիալներ զոմբիների մասին Կատեգորիա:2020 հեռուստասերիալներ